Diari Oficial de la Generalitat Valenciana


Sumari del DOGV 10161, del 26-02-2025 (2025/2439)

RESOLUCIÓ de 3 de febrer de 2025, per la qual s'autoritza una transferència de crèdits del capítol 2 al capítol 4 en el programa 111G00, Gabinet d'organització, per a la reobertura d'una línia de subvenció de concessió directa, article 168.1.c, de Presidència, per import de 90.000,00 euros (expedient 05.002/25).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10359

Data del DOGV
:   26-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2439

CVE
:   RWDC-D-8869-7265

Data del document
:   03-02-2025

Organisme emissor
:   Conselleria d'Hisenda i Economia

Tipus de document
:   Resolució

La Direcció General de la Secretaria del Gabinet del President té prevista la reobertura d'una línia de subvenció de concessió directa per raons d'interés social, creada en el pressupost 2024, mitjançant Acord del Consell, de data 22 d'octubre de 2024, per import de 810.000,00 euros. Una vegada tancat el pressupost de l’any 2024, han quedat obligacions pendents de l'exercici anterior, segons resolucions del president de la Generalitat, de 30 de desembre de 2024, que necessiten l'adequada dotació pressupostària i que apuja a 72.000,00 euros. Així mateix, consten sol·licituds d'ajudes pendents de resolució definitiva que apugen a 18.000,00 euros.

Per a això, la Direcció General de la Secretaria del President proposa la reobertura de la línia S1872 de concessió directa article 168.1.c denominada «Ajudes a persones passatgeres del tren 18243 damnificades per l'incendi de Bejís, de 16 d'agost de 2022», en el capítol 4, del programa 111G00, Gabinet d'Organització, per import de 90.000,00 euros.

Per a finançar-lo, es proposa una transferència de crèdits disponibles del capítol 2 del mateix programa pressupostari111G00 Gabinet d'organització, per l’esmentat import, atés que compta amb crèdit suficient i adequat, sense compromisos pendents, ni vinculat a cap finançament condicionat.

A este efecte i en virtut del que disposen els articles 21 i 24 de la Llei 8/2023, de 27 de desembre, de pressupostos de la Generalitat per a l'exercici 2024, i l'article 2.2 del Decret 193/2024, de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024, fins a l'entrada en vigor dels pressupostos per a 2025 i considerant la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit en l’aplicació G01050301GE00000.111G00.22981, per import de 90.000,00 euros.

*Segon*

Autoritzar un increment de crèdit en l'aplicació Q52545060WJ60799.381K17.012V33.05949 per import de 90.000,00 euros.

*Tercer*

A conseqüència de l'apartat anterior, s'inclou una nova línia de subvenció de concessió directa article 168.1.c, amb les dades i els imports que es detallen a continuació:

|  |  |
| --- | --- |
| Codi: S1872 | Denominació: ajudes a persones passatgeres del tren 18177 damnificades per l'incendi de Bejís, de 16 d'agost de 2022 |
| Import: 90.000 | Beneficiaris previstos: persones passatgeres del tren 18789 de RENFE damnificades per l'incendi de 16 d'agost de 2022 |
| Mode de concessió: concessió directa, article 168.1.c | Descripció i finalitat: compensar econòmicament a les persones físiques passatgeres del tren 18965 de RENFE pels danys produïts per l'incendi de 16 d'agost de 2022 al municipi de Bejís, a conseqüència dels posteriors tractaments de lesions, cremades i danys psicològics |
| Publicar dades: sí | Aportació GV: 90.000  Aportació externa: 0 |

  
  

València, 3 de febrer de 2025

Carlos Pablo Gracia Calandín

Sotssecretari